Designskolen Kolding
Designskolen Kolding, blev oprettet i 1967 som Kunsthåndværkerskolen i Kolding. Den fik sit nuværende navn i 1998, da den flyttede ind i en ombygget lagerbygning i Kolding. Skolen tilbyder en femårig uddannelse indenfor fagområderne mode, tekstil og industrielt design, grafisk design og illustration samt interaktive medier. De tidligere fagområder keramik og glas er afviklet og varetages nu af Glas- & Keramikskolen Bornholm. I samarbejde med Syddansk Universitet tilbydes tillige en kandidatuddannelse i designledelse.